CELEX: C2007/140/56
Language: el
Date: 2007-06-23 00:00:00
Title: Υπόθεση T-126/07: Προσφυγή της 20ής Απριλίου 2007 — Allos Walter Lang κατά ΓΕΕΑ — Kokoriko (Coco Rico)

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/33
            
         Προσφυγή της 20ής Απριλίου 2007 — Allos Walter Lang κατά ΓΕΕΑ — Kokoriko (Coco Rico)
   (Υπόθεση T-126/07)
   (2007/C 140/56)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Allos Walter Lang (Mariendrebber, Ομοσπονδιακή Δημοκρατία της Γερμανίας) (Εκπρόσωπος: H. Heldt, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: KOKORIKO, Ltda
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να αναστείλει τη διαδικασία μέχρι την έκδοση νομικά δεσμευτικής αποφάσεως του Γραφείου Εναρμονίσεως στο πλαίσιο της Εσωτερικής Αγοράς επί των εκκρεμών ενώπιόν του προσφυγών ακυρώσεως στις υποθέσεις 2069 C και 2070 C,
            
         
               —
            
            
               να ακυρώσει την απόφαση B 696684 της 31ης Μαΐου 2006 του τμήματος ανακοπών, καθώς και την απόφαση R 1047/2006-2 του δεύτερου τμήματος προσφυγών της 16ης Φεβρουαρίου και να αναπέμψει την υπόθεση στο τμήμα προσφυγών προς έκδοση νέας αποφάσεως,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Αιτών την καταχώριση κοινοτικού σήματος: Allos Walter Lang
   
      Σήμα προς καταχώριση: Το λεκτικό σήμα «Coco Rico» για προϊόντα της κλάσεως 30 (αριθμός καταχωρίσεως: 2 949 899).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: KOKORIKO, Ltda.
   
      Αντιταχθέν δικαίωμα επί σήματος ή σημείου: Το λεκτικό σήμα «KOKORIKO» (κοινοτικό σήμα με αριθμό καταχωρίσεως 101 386) για προϊόντα και υπηρεσίες των κλάσεων 29, 30 και 42, καθώς και το εικονιστικό σήμα «KOKORIKO» (κοινοτικό σήμα με αριθμό καταχωρίσεως 101 626) για προϊόντα και υπηρεσίες των κλάσεων 29, 30 και 42.
   
      Απόφαση του τμήματος ανακοπών: Δέχεται την ανακοπή, απορρίπτει την αίτηση καταχωρίσεως.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Το τμήμα προσφυγών δεν έλαβε υπόψη του, κατά την έκδοση της αποφάσεώς του, τις υποβληθείσες από την προσφεύγουσα αιτήσεις ακυρώσεως των σημάτων που επικαλείται η ανακόπτουσα. Κατά την προσφεύγουσα, σε περίπτωση ακυρώσεως των σημάτων που επικαλείται η ανακόπτουσα, δεν θα υφίσταται πλέον ο προβλεπόμενος στο άρθρο 8, παράγραφος 1, στοιχείο β', του κανονισμού 40/94 (1) λόγος απαραδέκτου της καταχωρίσεως του σήματος που ζητεί η προσφεύγουσα..
   
      (1)  Κανονισμός (ΕΚ) 40/94 του Συμβουλίου της 20ής Δεκεμβρίου 1993 για το κοινοτικό σήμα (ΕΕ 1994, L 11, σ. 1).